|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: 021-05/23-01/

URBROJ: 2133/01-01/01-23-

Karlovac, \_\_\_\_\_\_\_\_\_\_\_\_ 2023godine

Na temelju članka 57.i 82. Zakona o porezu na dohodak (N.N. 115/16: 116/18; 121/19; 32/20; 138/20; 151/22. i 114/23.) – u daljnjem tekstu: Zakon), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (N.N. 1/19;1/20; 1/21. i 156/22.) i članaka 2, 34. i 97. Statuta Grada Karlovca (Glasnik Grada Karlovca broj 9/21.-potpuni tekst i 10/22.) Gradsko vijeće grada Karlovca je na \_\_. sjednici održanoj dana \_\_\_ prosinca 2023.. godine donijelo je sljedeću

**O D L U K U**

**o paušalnom oporezivanju djelatnosti iznajmljivanja**

**i organiziranja smještaja u turizmu**

**I OPĆE ODREDBE**

Članak 1.

Ovom Odlukom utvrđuje se visina i način utrđivanja paušalnog poreza od obavljanja djelatnosti iznajmljivanja i organizranja smještaja u turizmu na području grada Karlovca prema mjestu gdje se nekretnina odnosno smještajna jedinica nalaze.

**II VISINA POREZA**

Članak 2.

Iznos godišnjeg paušalnog poreza na dohodak za područje naselja Karlovac utvrđuje se

1. po osnovi iznajmljivanja stanova, soba i postelja putnicima i turistima u visini od 130,00 eura po jednom krevetu
2. po jednoj smještajnoj jedinici u kampu ili kamp-odmorištu u visini od 100,00 eura
3. po jednoj smještajnoj jedinici u objektu za robinzonski turizam u visini od 100,00 eura

Iznos godišnjeg paušalnog poreza na dohodak za sva ostala naselja u administrativnim granicama Grada Karlovca utvrđuje se

1. po osnovi iznajmljivanja stanova, soba i postelja putnicima i turistima u visini od 65,00 eura po jednom krevetu
2. po jednoj smještajnoj jedinici u kampu ili kamp-odmorištu u visini od 50,00 eura
3. po jednoj smještajnoj jedinici u objektu za robinzonski turizam u visini od 50,00 eura

Iznos godišnjeg paušalnog poreza na dohodak utvrđuje se umnoškom broja kreveta odnosno smještajnih jedinica i visine paušalnog poreza po krevetu odnosno smještajnoj jedinici.

**III UTVRĐIVANJE POREZA I ROKOVI PLAĆANJA**

Članak 3.

Godišnji paušalni porez na dohodak utvrđuje se poreznim rješenjem. Rješenjem se utvrđuje i iznos tromjesečnog poreza na dohodak i rokovi plaćanja tromjesečnog poreza na dohodak.

Godišnji paušalni porez na dohodak i prirez porezu na dohodak plaća se tromjesečno, do kraja svakog tromjesečja u visini ¼ godišnjeg paušalnog poreza na dohodak odnosno razmjerno broju tormjesečja za koji se utvrđuje obveza.

**IV NADLEŽNO POREZNO TIJELO**

Članak 4.

Poslovi u vezi s utvrđivanjem i naplatom paušalnog poreza na dohodak obavljati će ispostava Područnog ureda Porezne uprave prema prebivalištu ili uobičajenom boravištu poreznog obveznika.

**V PRIJELAZNE I ZAVRŠNE ODREDBE**

Članak 5.

U pogledu zastare prava na utvrđivanje i naplatu prihoda od paušanog poreza na dohodak, primjenjuju se odredbe Općeg poreznog zakona.

Postupak naplate prihoda od paušanog poreza na dohodak provodi se sukladno odredbama Općeg poreznog zakona i Ovršnog zakona.

Članak 6.

Ova Odluka stupa na snagu osmog dana od dana objave u „Glasniku Grada Karlovca“ i „Narodnim novinama“, a primjenjuje se od 01.siječnja 2024.godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

OSTAVITI:

1. Ured gradonačelnika, ovdje
2. Ministarstvo financija, Porezna uprava
3. Upravni odjel za proračun i financije, ovdje (3x)
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana

Obrazloženje:

Izmjenama i dopunama Zakona o porezu na dohodak (N.N. 106/18.) utvrđeno je da visinu paušalnog poreza od obavljanja djelantosti iznajmljivanja u turizmu na području gradova i općina utvrđuju predstavnička tijela JLPRS u visini od 300-1500 kn / godišnje po jednoj smještajnoj jedinici (krevetu)

Odlukom Gradskog vijeća Grada iz siječnja 2019. godine utvrđeno je da vlasnici nekretnina za iznajmljivanje plaćaju paušalni porez u visini od 300 kn po jednoj smještajnoj jedinici. Porez je pripadao Gradu temeljem prebivališta vlasnika, neovisno o tome gdje se nekretnina nalazi i tada je Grad Karlovac imao godišnje prihode od tog poreza u visini od cca 50.000 eura.

Izmjenama i dopunama Zakona o porezu na dohodak (N.N. 121/19.) pripadnost poreza na dohodak po osnovi iznajmljivanja smještajnih jedinica (kreveta) više ne pripada JLPRS na čijem području ima prebivalište vlasnik nekretnine, već onoj JLPRS u kojoj se nalazi nekretnina koja se iznajmljuje, pa je prihod Gradu Karlovcu pao na godišnju razinu od 16.600 eura.

U međuvremenu mnogi su gradovi povećali iznos godišnjeg paušalnog poreza po smještajnopj jedinici ( krevetu), uglavnom na maksimalni iznos tim više što su i cijene iznajmljivanja u međuvremenu značajno porasle, naročito prošle i ove godine.

Predlažemo da se iznos godišnjeg paušalnog poreza poveća sa sadašnjih 300 kn po jednoj smještajnoj jedinici (krevetu) na 130 eura po jednoj smještajnoj jedinici (krevetu), au kampovina na 100 eura po smještajnoj jedinici

Važno je za istaknuti da će vlasnici nekretnina za iznajmljivanje sukladno odredbama Zakona o izmjenama i dopunama Zakona o lokalnim porezima (N.N.114/23.) plaćati i porez na kuće za odmor po m2 korisne površine i paušalni porez od iznajmljivanja smještajnih jedinica (kreveta)

Prijedlog Odluke o paušalnom oprezivanju djelatnosti iznajmljivanja i organiziranja smještaja u turizmu dajemo na javno savjetovanje na rok od 30 dana nakon čega ćemo razmotriti primjedbe i prijedloge na Odluku, te pripremiti konačan prijedlog Odluke za donošenje na gradskom vijeću.

Pročelnica UO za proračun i financije

Lidija Malović, dipl.oec.